als_Latn dik_Latn sag_Latn
Në fillim të këtij viti, Google njoftoi planet e saj për atë që ajo e quan “Project Glass,” një palë syzesh me një ekran për video dhe informacione të tjera, që mund të shihen nga përdoruesi. Project Glass është ende në zhvillim dhe do të duhet shumë kohë, para se të shikoni në fakt një nga këto pajisje në vitrinat e dyqaneve.
Një kërkesë për patentë publikuar së fundmi nga Microsoft ka dalë në dritë dhe duket të jetë e ngjashme me Project Glass-in e Google-it. Aplikimi për patentën në zyrën e regjistrimeve të markave në SHBA tregon se ky produkt i veçantë është krijuar me një qëllim më specifik se Project Glass.
Në mënyrë të veçantë, ky produkt i propozuar do të përdoret brenda auditorëve dhe arenave sportive. Ideja është që njerëzit t’i vendosin syzet gjatë ngjarjeve të drejtpërdrejta, ndërsa ata shikojnë, për shembull, një lojë futbolli, syzet do të shfaqin në ekran informacione relevante për atë ngjarje. Me anë të këtyre syzeve përdoruesit mund të shikojnë ndeshje të tjera, ose të marrin më shumë informacion rreth lojtarëve në fushë.
Mendohet se stadiumet mund t’i japin me qira këto syze për njerëzit, që marrin pjesë në ngjarje, ashtu si syzet 3D në kinema.
(Herë të lexuara: 254)
als_Latn als_Latn als_Latn als_Latn als_Latn